బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
నీర‌వ్ మోదీపై ఈడీ ఛార్జి షీట్
పంజాబ్‌ నేషనల్‌ బ్యాంక్ (పీఎన్బీ) అవినీతి కుంభకోణంలో పాత్ర వున్న నీరవ్‌ మోదీ, ఆయన సహచరులపై ఎన్‌ఫోర్స్‌మెంట్‌ డైరెక్టరేట్‌ (ఈడీ)మొదటి ఛార్జిషీట్‌ దాఖలు చేసిందని అధికారులు గురువారం తెలిపారు.
Samayam Telugu | Updated:
May 25, 2018, 03:00PM IST
పంజాబ్ నేషనల్ బ్యాంకు
పంజాబ్‌ నేషనల్‌ బ్యాంక్ (పీఎన్బీ) అవినీతి కుంభకోణంలో పాత్ర వున్న నీరవ్‌ మోదీ, ఆయన సహచరులపై ఎన్‌ఫోర్స్‌మెంట్‌ డైరెక్టరేట్‌ (ఈడీ)మొదటి ఛార్జిషీట్‌ దాఖలు చేసిందని అధికారులు గురువారం తెలిపారు. మనీ లాండరింగ్‌ నిరోధక చట్టం (పిఎంఎల్‌ఎ) లోని వివిధ సెక్షన్ల కింద 12వేల పేజీల ఈడీ చార్జిషీట్‌ను ప్రత్యేక కోర్టులో దాఖలు చేసినట్లు చెప్పారు.
పీఎన్బీ కుంభ‌కోణం
నీరవ్ మోదీ, ఆయన సహచరులు, పంజాబ్‌ నేషనల్‌ బ్యాంక్‌ అధికారులు ఆయన సంస్థలకు బూటకపు లేఖలు జారీ చేయడం వంటి వ్యవహారాలకు వ్యతిరేకంగా క్రిమినల్‌ ఫిర్యాదు దాఖలైంది. ఈ కేసులో మొదటి ఎఫ్‌ఐఆర్‌ దాఖలైన తర్వాత గత కొద్ది నెలలుగా మోదీ, ఆయన సహచరుల ఆస్తులను జప్తు చేసిన వివరాలు కూడా ఈడీ అందులో పేర్కొంది. మనీ లాండరింగ్‌ కోణం, ఈ అవినీతిలో నీరవ్‌ మోదీ, ఇతరుల పాత్రపై ప్రధానంగా దృష్టి కేంద్రీకరించినట్లు సీనియర్‌ అధికారి తెలిపారు. మే నెల ప్రారంభంలో సీబీఐ రెండు చార్జిషీట్లు దాఖలు చేసింది. పరారీలో వున్న నీరవ్‌మోదీ ఇప్పటివరకు ఈడీ దర్యాప్తుకు సహకరించలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.